ของว่างวันอาทิตย์ 23/09/61
เดือนที่ผ่านมา ภัทรพร วรรณภิญโญ เจ้าแม่ทีวี ธันเดอร์ ไปศึกษาดูงานกับหลักสูตร วบส.รุ่น 1 ของนิด้า ที่เซี่ยงไฮ้ หางโจว ปักกิ่ง และดีใจปลื้มมาก เพราะ คุณโจ้–ภัทรพร ได้รู้เห็นกับตัวเองชัดๆว่า ซีรีส์ Together with me ของทีวี ธันเดอร์ ที่ฉายมาแล้ว 2 ซีซันใน 2 ปีที่ผ่านมา และกำลังจะมีซีซันที่ 3 ซึ่งสร้างให้นักแสดงหนุ่มหล่อ ตุลย์-ภากร และ แม็ก-ณัฐพล โด่งดัง มีแฟนคลับทั่วโลก ทั้งเกาหลี อเมริกา รัสเซีย บราซิล ฯลฯ และดังมากๆในจีน เพราะพอคุยกับคนไทยในจีน ทุกคนตื่นเต้นที่ทราบว่า คุณโจ้–ภัทรพร คือเจ้าของรายการดังที่คนจีนคลั่งไคล้มาก,ข้อพิสูจน์คือ จากที่ปีก่อนๆ ได้รับเชิญไปจัดกิจกรรมแฟนมีตติ้งในหลายประเทศ แต่พอปีนี้ เปลี่ยนมาจัดกิจกรรมสนับสนุนการท่องเที่ยวไทย โดยเชิญแฟนคลับ ซีรีส์ Together with me มาเที่ยวเมืองไทยซึ่งพอเปิดขายบัตรทางออนไลน์ ระบบก็แทบรวน เพราะมีคนสมัคร นาทีละ 100 คนจากทั่วโลก เพราะอยากพบตัวจริงและไปเที่ยวกระบี่กับนักแสดง,ล่าสุด คุณโจ้ เพิ่งส่ง Dance Dance Dance รายการใหม่ล่าสุด ที่เอาดาราดัง 12 คน มาแข่งเต้น โดยลงทุนหลายสิบล้าน นำเข้าเทคโนโลยี Augmented Reality ซึ่งเป็นเทคโนโลยีภาพเสมือนจริง ที่นำมาใช้กับการถ่ายทำรายการขนาดใหญ่เป็นครั้งแรกของเอเชีย ที่จะเสกให้ TVT Green Park Studio กลายเป็นพื้นที่ที่ไหนก็ได้ของโลก,0 0 0 0,และในทริปดูงานที่จีนครั้งนี้ ฤทธิรงค์ บุญมีโชติ บิ๊กไทยยูเนี่ยน และ ศิริกาญจน์ ศักดิเดช ภาณุพันธุ์ แห่งโรงแรมเรเนเซองส์ ก็ร่วมคณะไปด้วย แต่ไปกับคณะไม่ได้ตั้งแต่วันแรก คุณอู๊ด–ฤทธิรงค์ กับ คุณปั๋ม–ศิริกาญจน์ จึงนัดกันไปรอคณะใหญ่ที่ปักกิ่ง,ระหว่างบินด้วยเครื่องแอร์บัส 350 ซึ่งเป็นรุ่นใหม่ล่าสุดของการบินไทย ที่ยอมรับกันว่ามีระบบหมุนเวียนอากาศบนเครื่องที่ดีมาก ทำให้ผู้โดยสารเดินทางบนความสูงเกือบ 4 หมื่นฟุตได้อย่างไม่เหนื่อย และที่ผู้โดยสารชอบมากคือ มี wifi บนนั้น และเพิ่มจาก 5 ให้เป็น 20 MB แล้ว และเครื่องยนต์ก็เงียบกว่ารุ่นอื่น ทำให้ผู้โดยสารหลับสบาย และตื่นแบบไม่เจ็ตแล็ก คุณอู๊ด จึงได้งีบเกือบสามชั่วโมง จนกัปตันประกาศ ให้เตรียมตัวแลนดิ้ง ซึ่ง คุณอู๊ด ก็ตื่นมาเตรียมตัว และสร้างความโกลาหลเล็กๆ เพราะมือถือที่ Chat ก่อนจะหลับ หายไปจากที่วางไว้,เรื่องคนอื่นหยิบไป คิดว่าตัดทิ้งไปได้ เพราะบินชั้นธุรกิจ และทุกคนก็ไม่มีท่าทีเป็นจอมจิ๊ก แต่ก็หาไม่เจอ จนเพื่อนที่ไปด้วยบอกว่า ตอนหลับ มือถือคงตกลงไปในคอกเก้าอี้ คุณอู๊ด ก็มุดหา เอามือล้วงไปควานๆหา แต่ก็ไม่เจอ พอเครื่องแลนดิ้งสนามบินปักกิ่ง จึงรอให้ผู้โดยสารอื่นลงไปจนหมด ก็เริ่มค้นหามือถือกันจริงจัง โดยมีลูกเรือมาร่วมปฏิบัติภารกิจ หากันทุกเก้าอี้ เพราะคาดว่าอาจจะไหลไปที่อื่น แต่ก็ไม่เจอ,เพื่อนซึ่งเคยมีประสบการณ์มือถือหายบนเครื่องมาแล้ว จึงให้ คุณปั๋ม ลองโทร.เข้ามือถือ คุณอู๊ด หาสัญญาณเสียง เพื่อเช็กว่ายังอยู่บนเครื่อง หรือมีคนเอาไป ก็ได้ยินแต่เสียงสั่นแผ่วๆ เพราะปิดเสียงไว้ แต่หาเท่าไหร่ก็ไม่เจอว่าอยู่ตรงไหน แต่เพื่อนที่มั่นใจว่าอยู่ใต้เบาะแน่ สังเกตเห็นแสงแว้บๆ จากหน้าจอแบบเวลามีการโทร.เข้า จึงบอกลูกเรือที่ช่วยกันส่องไฟฉาย ว่าอยู่ใต้เบาะแน่นอน จึงมีรายการรื้อเบาะที่พอจะรื้อได้บางชิ้นออก พัลพงศ์ สุวรรณวาทิน inflight manager ของเที่ยวบิน TG 614 ก็มุดลงไปหยิบด้วยท่านี้--เพราะถ้าเอื้อมแต่มือ ก็ต้องมือยาวแบบแม่นาค ถึงจะหยิบได้.,โสมชบา
เดือนที่ผ่านมา ภัทรพร วรรณภิญโญ เจ้าแม่ทีวี ธันเดอร์ ไปศึกษาดูงานกับหลักสูตร วบส.รุ่น 1 ของนิด้า ที่เซี่ยงไฮ้ หางโจว ปักกิ่ง  
ภัทรพร วรรณภิญโญ,ฤทธิรงค์ บุญมีโชติ,ศิริกาญจน์ ศักดิเดช ภาณุพันธุ์,ของว่างวันอาทิตย์,โสมชบา